Fülöp Márton túl van az utolsó kezelésen
Túl van az utolsó kezeléseken a rákbetegséggel küzdő Fülöp Márton, a 24-szeres válogatott labdarúgó a legnépszerűbb közösségi portálon keresztül üzent rajongóinak.
“A legnagyobb örömmel írok Nektek a mai szép napon, amikor túlestem az utolsó kezelésen! Nem volt könnyű menet, de Ti mindig támogattatok, ami rengeteget jelent Nekem! Várom az újabb kihívásokat” – írta a kapus Facebook-oldalán.

A hálóőr korábban elárulta: betegsége úgy derült ki, hogy még februárban szúró fájdalmat érzett a karjában és a konzervatív kezelések nem vezettek eredményre. Felkereste Tóth Ferenc kézspecialistát, aki megműtötte és a kioperált izomszövetben találtak rosszindulatú sejteket.

Az MTK, a Sunderland, a Manchester City, az Ipswich Town, a West Bromwich Albion és a görög Aszterasz Tripolis korábbi kapusa, Fülöp Márton eddig 24-szer szerepelt a magyar labdarúgó-válogatottban.
Pályán kívül